Ilmoitus Japanista, Kiinan kansantasavallasta, Korean tasavallasta, Malesiasta, Singaporesta, Taiwanista ja Thaimaasta peräisin olevien yksityiskäyttöön tarkoitettujen telekopiolaitteiden tuontiin sovellettavien polkumyyntitoimenpiteiden tarkastelun vireillepanosta



Virallinen lehti nro C 311 , 31/10/2000 s. 0004 - 0004



Ilmoitus Japanista, Kiinan kansantasavallasta, Korean tasavallasta, Malesiasta, Singaporesta, Taiwanista ja Thaimaasta peräisin olevien yksityiskäyttöön tarkoitettujen telekopiolaitteiden tuontiin sovellettavien polkumyyntitoimenpiteiden tarkastelun vireillepanosta (2000/C 311/04) Komissio ilmoitti 1. heinäkuuta 2000 julkaistulla tarkastelun vireillepanoa koskevalla ilmoituksella(1) Japanista, Kiinan kansantasavallasta, Korean tasavallasta, Malesiasta, Singaporesta, Taiwanista ja Thaimaasta peräisin olevien yksityiskäyttöön tarkoitettujen telekopiolaitteiden tuontiin sovellettavien polkumyyntitoimenpiteiden 22 päivänä joulukuuta 1995 annetun neuvoston asetuksen (EY) N:o 384/96(2), sellaisena kuin se on viimeksi muutettuna asetuksella (EY) N:o 905/98(3), jäljempänä "perusasetus", 11 artiklan 3 kohdan mukaisen välivaiheen tarkastelun vireillepanosta. Kyseisessä vireillepanoa koskevassa ilmoituksessa asianomaisia osapuolia pyydettiin esittämään huomautuksensa muun muassa tuotemääritelmästä ja antamaan yksityiskohtaiset tekniset tiedot kaikista yksityiskäyttöön tarkoitetuista telekopiolaitteista. 1. Asianomaisten osapuolten tuotemääritelmästä esittämät huomautukset Yhdeksän kolmannen maan tuottajaa, yksi yhteisön tuottaja, yksi tuoja ja kaksi tuotannonalaa edustavaa järjsteöä esittivät huomautuksensa tuotemääritelmästä ja antoivat yksityiskohtaiset tekniset tiedot määräajassa edellä mainitun tarkastelun vireillepanoa koskevan ilmoituksen 4 kohdan a alakohdan mukaisesti. Kyseisten näkökantojen yksityiskohtainen analyysi osoitti, että ne telekopiolaitteet, joissa käytetään mustesuihku-, laser- tai LED (Light Emitting Diode)-tulostustekniikkaa, eroavat yleensä olennaisesti yksityiskäyttöön tarkoitetuista telekopiolaitteista sekä teknisiltä että fyysisiltä ominaisuuksiltaan. Tietojen analysoinnissa kävi ilmi myös, että lähes kaikki yksityiskäyttöön tarkoitetuiksi telekopiolaitteiksi ilmoitetut mallit joko perustuivat lämpösiirtotulostustekniikkaan tai niissä käytettiin lämpöpaperia. Vaikuttaa siltä, että kyseisiä tulostustekniikoita ei enää käytetä ammattikäyttöön tarkoitetuissa telekopiolaitteissa. Koska "yksityiskäyttöön" ja "ammattikäyttöön" tarkoitetut telekopiolaiteet voidaan erottaa niissä käytetyn tulostekniikan perusteella ja ottaen huomioon alkuperäiseen tuotemääritelmään sisällytetyn painon ja koon keinotekoisesta luonteesta esitetyt huomautukset, ehdotetaan tuotemääritelmän yksinkertaistamista ja yksityiskäyttöön tarkoitettujen telekopiolaitteiden kuvaamista kokoon ja painoon viittaamatta. 2. Ehdotettu uusi tuotemääritelmä Edellä esitettyjen huomioiden perusteella ehdotetaan, että tarkasteltavana oleva tuote määritellään yksityiskäyttöön tarkoitetuiksi telekopiolaitteiksi, joissa käytetään lämpöpaperia tai lämpösiirtotulostustekniikkaa ja jotka kuuluvat CN-koodiin ex 8517 21 00. Edellä mainittu CN-koodi annetaan ainoastaan ohjeellisena. 3. Määräajat Jotta asianomaiset osapuolet voivat huomautuksissaan ottaa huomioon ehdotetun uuden tuotemääritelmän, huomautusten esittämistä koskevat määräajat alkavat kulua tämän ilmoituksen julkaisemisesta jäljempänä määrätyn mukaisesti. a) Yleinen määräaika Jotta asianomaisten osapuolten huomautukset voidaan ottaa tutkimuksessa huomioon, niiden on ilmoittauduttava, esitettävä näkökantansa kirjallisesti ja toimitettava tiedot 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, jollei toisin ilmoiteta. Asianomaiset osapuolet voivat myös pyytää komissiolta saada tulla kuulluiksi samassa määräajassa. Kyseistä määräaikaa sovelletaan myös kaikkiin niihin asianomaisiin osapuoliin, jotka eivät ole komission tiedossa, ja tämän vuoksi on kyseisten osapuolten edun mukaista ottaa komissioon viipymättä yhteyttä. b) Erityinen määräaika markkinataloutta toteuttavan kolmannen maan valitsemiselle Niiden tutkimuksen osapuolten, jotka haluavat esittää huomautuksia siitä, onko Korea, jota esitetään markkinataloutta toteuttavaksi kolmanneksi maaksi normaaliarvon määrittämiseksi Kiinan kansantasavallan osalta, sopiva valinta tähän tarkoitukseen, olisi esitettävä huomautuksensa kymmenen päivän kuluessa tämän ilmoituksen julkaisemisesta Euroopan yhteisöjen virallisessa lehdessä. c) Erityinen määräaika markkinatalousasemaa koskevien pyyntöjen esittämiselle Asianmukaisesti perustellut markkinatalousasemaa koskevat pyynnöt on toimitettava kirjallisina 21 päivän kuluessa tämän ilmoituksen julkaisemisesta Euroopan yhteisöjen virallisessa lehdessä. d) Erityinen määräaika täytettyjen kyselylomakkeiden palauttamiselle Vastaukset kyselyyn on toimitettava kirjallisina 37 päivän kuluessa kyselylomakkeiden lähettämisestä. Komission postiosoite: Euroopan komissio Kauppapolitiikan pääosasto Linjat C ja E (DM 24 - 8/38) Rue de la Loi/Wetstraat 200 B - 1049 Bruxelles/Brussel Faksi (32-2) 295 65 05 Teleksi COMEU B 21877. (1) EYVL C 184, 1.7.2000, s. 26. (2) EYVL L 56, 6.3.1996, s. 1. (3) EYVL L 128, 30.4.1998, s. 18.